Ministrul Justiției nu confirmă prezența în Dubai a lui Horațiu Potra, dar spune că ancheta a făcut progrese semnificative
Radu Marinescu, ministrul Justiției, a evitat să confirme dacă Horațiu Potra, dat în urmărire internațională, se găsește în Dubai, așa cum s-a speculat recent. El a menționat că ministerul pe care-l conduce nu a primit încă informații oficiale privind localizarea mercenarului. Totuși, Marinescu a subliniat că România „a obținut rezultate” în ceea ce privește extrădările din Emiratele Arabe Unite.